प्रारंभिक आधुनिक यूरोप की पत्रकारिता

दाएँ|अंगूठाकार| ऐंटवर्प से अवीसो, तिथि: २६ दिसम्बर १६६३
प्रारंभिक आधुनिक यूरोप में पत्रकारिता मूलतः हस्तलिखित समाचार पत्रिकाओं द्वारा प्रारंभिक आधुनिक युग (१५००-१७००) के दौरान पूरे यूरोप में राजनीतिक, सैन्य और आर्थिक समाचारों को जल्दी और कुशलता से संप्रेषित करती। यह समाचार पत्रिकाएं मुख्यतः अनामी रूप से लिखी जाती और डाकियों के एक जटिल प्रणाली के माध्यम से वितरित की जाती। यह समचार पत्रिकाएं इटली के *अवीज़ी* (इटैलियन: [avˈviːzi]; एकवचन: अवीसो तथा जर्म्नी के *ज़ाइटुनगेन* (शाब्दिक अर्थ: समाचार पत्र) श्रेनियों में विभाजित की जाती हैं।  जर्मनी में १६०५ से, और अगले दशकों में अन्य यूरोपीय देशों में, समाचार पत्रिकाएं छपने भी लगीं पर क्योंकि हस्तलिखित सामग्री मुद्रित सामग्री की तुलना में कुछ कम अभिवेचन के अधीन थी और जल्द तैयार की जा सकती थी , इसलिये पूरे १७वीं शताब्दी के लिए हस्तलिखित समाचार पत्रिकाएं मुद्रित समाचार पत्रों के साथ-साथ और छिटपुट रूप से 18वीं शताब्दी में भी उत्पादित होती रहीं।

## उद्गम
रोम और वेनिस की प्रारम्भिक आधुनिक इटालवी दुनिया में अवीज़ी की उत्पत्ति हुई और वहीं पर वह अपने चरम पर पहुंच गयी। मध्य युग में राजनयिक, व्यापारी, और विद्वान अपने लिये प्रासंगिक सूचनाओं को पत्रिकाओं, लेखा पुस्तकों, और पत्रों के माध्यम से संग्रहित करते। इनमें से यही पत्र आगे चलकर पत्राचार के एक जटिल जाल-तंत्र का हिस्सा बन गये जैसे कि हमे *फुगरज़ाइटुनगेन*, मेडिची दरबार के पत्रकाव्यगत अभिलेखागार, तथा वैटिकन पुस्तकालय के उर्बिनेट संग्र्ह में देखने को मिलता है। समय के साथ, यह जानकारी जो पहले निःशुल्क प्रदान की जाती थी, अंततः उसकी बढ़ती मांग को पूरा करने के लिए विशेषज्ञों द्वारा बेची और डाकियों द्वारा वितरित की जाने लगी।

कई घटकों ने १६वीं शताब्दी के वेनिस में मुद्रित संस्क्रिति को जन्म दिया जिसमें अवीज़ी की उत्पत्ति हुई। यह घटक थे बढ़ते हुए स्थानीय प्रकाशन उद्योग, एक इटालवी संस्कृति जिसने निजी और सार्वजनिक कार्यक्रमों के अभिलेखन को प्रोत्साहन दिया, अपेक्षाकृत उच्च साक्षरता और अभिजात वर्ग की शिक्षा जिसने मुद्रित सामग्री का उत्पादन और उपभोग किया, और व्यापार की आवश्यकता हेतु वेनेशियों द्वारा यूरोपीय राजनीतिक और वाणिज्यिक पत्राचार जाल-तंत्र में भागीदारी। वेनिस का प्रिंट उद्योग उस समय इतना बड़ा था कि १६वीं शताब्दी के अंत तक उसकी १५० मुद्रणालय अपने निकटतम प्रतिद्वंद्वी (पेरिस) के दोगुने से भी अधिक थे और उस अवधि में यूरोपीय उत्पादन के एक-सातवें और एक-आठवें हिस्से के बीच थे। हालाँकि अंततः, इटली के समाचारों का उत्पादन जर्मन समाचार लेखकों के उत्पादन और पाठकों की संख्या से पीछे रह गया।

जर्मनी और स्पेनिश नीदरलैंड ने १६वीं शताब्दी में आगे इटली की ही प्रक्रिया का पालन किया जिससे एंटवर्प और कोलोन समाचार पत्रकों के महत्वपूर्ण उत्पादकों के रूप में उभरे, जिन्हें वे ज़ाइटुनगेन कहते थे। यह प्रतिवेदन अपने इटालवी पूर्ववर्तियों की तुलना में व्यावसायिक स्रोतों से अधिक उत्पन्न होते थे। १५९० के दशक में जर्मन ज़ाइटुनगेन अपने संरक्षित उत्पादन के चरम पर पहुंच गया जिसके लिये मुख्यतः उत्तरदायी था फुगर साहूकार परिवार जिनके सूचना वितरण अभिलेखों में १५७८ से १५९५ के बीच फुगरज़ाइटुनगेन की संख्या में छः गुना व्रिद्धी दर्ज की गयी।

## विषय वस्तु
अंगूठाकार| कार्डिनल उर्सिनो एम.ई.टी. डी.पी.८७०२२८ के घर में पास्किन की मूर्ति
अवीज़ी की सामग्री शहरों के बीच, विशेष रूप से रोम और वेनिस के बीच, भिन्न होते। रोमन अवीज़ी में ईसाईवादी, राजनीतिक, और आपराधिक षड़यंत्रों के समचार होते, जिनके स्त्रोत राजनीतिक विरोधी गुट होते जो निजी लाभ हेतु राज्य के रहस्य या आधिकारिक गुप्त सूचनाऐं बताने को इच्छुक थे। यह अवीज़ी सरकार व गिरजाघरों के अधिकरीगण तथा समाज के उच्चतम वर्ग द्वारा पढ़े जाते। कई पत्रिकाओं की सार्वजनिक विषयों पर टिप्पणियाँ इतनी पक्षपातपूर्ण होती कि पोप द्वारा उन्हें अभिवेचित कर दिया जाता तथा कई प्रतिलिपिकारों को कारावास अथवा मृत्युदन्ड दिया जाता। वहीं वेनीशियन अवीज़ी ऐसी घटनाओं पर अपनी टिप्पणी में अधिक रूढ़िवादी थे और वाणिज्यिक मामलों में अधिक व्यस्त थे। ऐसा नहीं था कि वेनिस में सार्वजनिक हस्तियों की कोई सार्वजनिक आलोचना नहीं थी, बल्कि वह अन्य रूप लेती थी जैसे कि वेनिस के कार्निवल और अन्य ऐसे त्योहारों के साथ-साथ पस्क्विनैड्स के दौरान किए गए व्यंग्य में। समय के साथ दोनों ही शहरों की अवीज़ी अधिक विविधतापूर्ण हो गए आधुनिक समाचार पत्रों के प्रभाव से।

इटालवी राज्यों ने मूल रूप से इटालवी में ही जर्मन क्षेत्रों से समाचार प्राप्त किए लेकिन समय के साथ उन्होंने उन्हें ज़ाइटुनगेन के पूर्ण अनुवाद के हिस्से के रूप में प्राप्त करना शुरू कर दिया। परिणामस्वरूप, समाचार स्रोतों के समेकन के कारण मध्य और पश्चिमी यूरोप से समाचार पूरे इटली और इटली से समाचार पूरे मध्य और पश्चिमी यूरोप में लगभग समान संस्करणों में एक समान प्रक्रिया के माध्यम से फैलने लगे।

जर्मन ज़ाइटुनगेन भी अवीज़ी की सामग्री में कुछ भिन्न थे, अवीज़ी की तुलना में वे आमतौर पर एक तिहाई छोटे होते और बहुत कम लोगों का उल्लेख करते। इसके अतिरिक्त, ज़ाइटुनगेन चार या पांच वस्तुओं को प्रेषित करते जबकि अवीज़ी में वस्तुओं की संख्या और विवरण घटनाओं की निकटता के आधार पर अलग-अलग होते। राजनीतिक और कानूनी रुझान वाले अवीज़ी की तुलना में ज़ाइटुनगेन संघर्षों के सैन्य पहलुओं को भी अधिक विस्तार से प्रेषित करता।

## महत्त्व
सरकार और गिरजाघर के अधिकारियों ने संचार के शक्तिशाली उपकरणों का एहसास किया जिसका प्रतिनिधित्व अवीज़ी ने किया और वेनिस ने १५६३ के आसपास अपना खुद का प्रकाशन (*foglie di notizie*, या समाचार पन्ने नाम से) प्रकाशित करना शुरू किया। इन्हें रविवार को वेनिस सरकार के अधिकार के तहत प्रकाशित किया जाता और हालांकि ये मूल रूप से विदेशों में राजदूतों के लिए थे, वे अक्सर वेनिस के सार्वजनिक स्थानों में बड़े पैमाने पर पढ़े जाते। सरकारें विदेश से अवीज़ी को संकलित करने और एकत्र करने के लिए लोक सेवकों को भी काम पर रखती। अन्य क्षेत्रों में अवीज़ी के वितरण में हस्तक्षेप जल्द ही एक राजनीतिक उपकरण बन गया जिसने सरकारी अधिकारियों को अपंग बना दिया और गठबंधनों को मज़बूत करने के लिए दुर्लभ अवीज़ी की साझेदारी का उपयोग किया जाता। ये समाचार पन्ने युद्ध में अत्यधिक उपयोगी हो जाते जैसे रसद के प्रबंधन में या संघर्ष की प्रगति की भविष्यवाणी करने में। उनका महत्व इतना था कि कैलिस की घेराबंदी करने की तैयारी करते समय एक टस्कन कमांडर ने ब्रसेल्स में तैनात एक सभा के अधिकारी को लिखा था "मैं आपको फिर से संलग्नक [अवीज़ी] के बारे में याद दिलाता हूं और मैं राजपत्रों की प्रतीक्षा करता हूं और कोई बहाना स्वीकार नहीं करूंगा।"

अवीज़ी घटनाओं पर जनमत बनाने में अत्यधिक प्रभावशाली थे और विभिन्न तत्व अपने-अपने लक्ष के आधार पर उनकी उपलब्धता को सीमित करने या बढ़ाने का प्रयास करते। महान बेड़े के नष्ट हो जाने के बाद स्पेन के युद्ध मंत्री ने भारी हार की खबरों को दबाने के साथ-साथ झूठे सकारात्मक विवरण भी प्रकाशित करवाए थे। इसलिए, झूठी अफ़वाहों या पुराने अवलोकनों, जैसे कि दुश्मन की घेराबंदी की चेतावनी जो की हुई ही नहीं, को दूर करने के लिए नए अवीज़ी के निरंतर आगमन की आवश्यकता होती।

मिथ्यक विवरणों के जवाब में, समाचारों की तुलना करने और सत्यापित करने के तरीके विकसित किए गए, जैसे कि स्रोतों द्वारा अधिव्याप्तिक व्याप्ति और जानकारी अस्पष्ट होने पर कई व्यापारियों से परामर्श। अवीज़ी के जर्मन अनुवाद अनुवादकों द्वारा ऐसे तरीकों के माध्यम से अपने स्रोतों में व्यक्तिपरक विश्लेषण की मात्रा को कम करने के प्रयासों को दिखाते हैं। हालांकि, अन्य राज्यों के अभियानों को समझने के लिए, जनता की राय में संभावित रुझान समझने के लिए, तथा अपनी सरकार की अंतरराष्ट्रीय छवि समझने के लिए मिथ्यक अवीज़ी का भी विश्लेषण किया जाता। उदाहरण के लिए, १६०१ में प्रोटेस्टेंट जर्मन राजकुमारों के पापल स्वागत के रोमन व्याप्ति में उल्लेख किया गया है कि यह उन्हें धर्मांतरण के लिए मनाने के लिए किया गया था, जबकि जर्मन व्याप्ति का कहना है कि यह स्वागत राजकुमार के शक्ति के सम्मान के संकेत के रूप में समझा जाना चाहिए। इन विवरणों के बीच का अंतर दोनों क्षेत्रों के धार्मिक और राजनीतिक विचारों में अंतर को दर्शाता है।

अवीज़ी महामारी को रोकने में भी मददगार थे, क्योंकि जब भी वे किसी शहर में महामारी का संदेह जताते तो आस-पास के शहर प्रतिक्रिया में नियंत्रण उपायों को स्थापित करने में सक्षम होते। हालांकि ये परिणाम अक्सर अत्यंत कठोर होते, जैसे मिलान के एक डाकिये की १५७५ में फ्लोरेंटाइन शासक फ्रांसेस्को प्रथम डी 'मेडिसी के आदेश से रोग ग्रसित होने के संदेह पर गोली मारकर हत्या कर दी गई थी। अंतरशहरिय यातयात को संगरोध उपाय के रूप में अवरुद्ध कर दिया जाता, और इसलिए किसी शहर या क्षेत्र से समाचारों की कमी या देर से आगमन ने सरकारों को पहले से प्रतिक्रियाओं की योजना बनाने के लिए भी प्रोत्साहित किया।
[दाएँ|अंगूठाकार| [रोम से अवीसो, तिथि: ४ दिसंबर १७००]]

## वितरण
अवीज़ी का वितरण सूचना के स्रोतों से शुरू हुआ जो अक्सर अज्ञात होते थे। संवाददाताओं के पास चांसलर; चर्च; विदेशी दूतावास; महत्वपूर्ण घर; और कम औपचारिक वातावरण जैसे कि दुकानें, चौक और बाजार स्थानों का संपर्कों का संजाल होता जो की वैधानिकायों जैसे विनीशियन सीनेट या पापल कंसिस्टेंट से सूचनाओं का निस्पंदन करते। जानकारी या तो व्यक्तिगत तौर पर या एक *scrittoria* (लेखक कार्यशाला) में एकत्र की जाती। यह प्रक्रिया मूल रूप से हाथ से की जाती, क्योंकि १७वीं शताब्दी के अंत तक वेनिस में मुद्रित अवीज़ी नहीं आए थे। इसके संभावित कारण हाथ से लिखे गए रूप में अभिवेचना से आसानी से बचना, मुद्रण तकनीक का उपयोग करने के लिए छापने वालों की अनिच्छा (जिसे वे अपनी नौकरी की सुरक्षा के लिए खतरे के रूप में देखते थे), और ग्राहकों में "अभद्र" मुद्रण के मुक़ाबले हाथ से लिखी गई जानकारी की पसंद। इस बीच, मुद्रित ज़ाइटुनगेन, अपने इतालवी समकक्षों की तुलना में पहले और ज़्यादा व्यापक पाठकों के साथ उपलब्ध थे।

अवीज़ी को फिर नियमित समाचार सेवाओं और संगठित डाक संजाल द्वारा वितरित किया जाता। समाचार पत्रिकाएँ साप्ताहिक, द्वि-साप्ताहिक, या वार्षिक होंगे यह लेखक और समाचार के प्रकार पर निर्भर करता था। उनके लिए भुगतान रूप भी भिन्न थे, शुरू में केवल प्रति-इकाई और गुप्त रूप से, लेकिन अंततः नियमित, मानकीकृत सदस्यता की संभावना में विकसित हो गए थे। अवीज़ी के भीतर प्रस्तुत की गई जानकारी की सीमा बहुत व्यापक थी, जिसमें यूरोप के देशों के साथ-साथ नयी दुनिया और ईस्ट इंडीज के विकास की खबरें भी शामिल थी। मेडिसियो डेल प्रिंसिपेटो, जो कि मेडिसी दरबार खतों का संग्रह है, के १०० से भी अधिक संस्करणों में लंदन और क़ुस्तुंतुनिया की कृतियां शामिल हैं, जबकि *Fuggerzeitungen* में ८८ अलग-अलग स्थानों से उत्पन्न होने वाली चादरें शामिल हैं।

अवीज़ी को संकलित और उसका व्यापार करने वाले व्यक्तियों का संजाल समान रूप से विविध हो सकता है। ऐसा ही एक उदाहरण उलिसे डेल पेस हैं जो ट्रेंटो में सक्रिय थे और वेनिस, ट्रेंटो, पेरुगिया, मिलान, रोम और टोरीनो से इटली के भीतर और एंटवर्प, कोलोन, प्राग, ल्यों और इस्तांबुल से अन्य जगहों पर समाचार एकत्र, प्रसारित और अग्रेषित करते थे।

यूरोप के अन्य क्षेत्रों की तुलना में इटली में अवीज़ी का इतना व्यापक वितरण था कि जब टस्कनी के ग्रैंड ड्यूक फर्डिनैन्डो प्रथम डी' मेडिसी को वलाडोलिड में उनके प्रतिनिधि द्वारा फ्रांसिस्को गोमेज़ डी सैंडोवल, लेर्मा के पहले ड्यूक के साथ साझा करने के लिए भेजा गया था, तो उन्होंने टिप्पणी की कि यह समाचार पत्रिका "कुछ महत्व की थी, आपके हिस्से से समाचार और इस तरह के मामलों में अंतर्दृष्टि दोनों दुर्लभ होने के नाते"।

## अभिवेचन
अभिवेचन के शुरुआती प्रयास १५०० के दशक के अंत में पोप पायस पंचम और दस की परिषद दोनों द्वारा किए गए थे, जो दोनों हस्तलिखित अवीज़ी के उत्पादन को सीमित करते थे और "सूचना के प्रकटीकरण" को प्रतिबद्ध करते थे। अन्य शासकों को राज्य के रहस्यों का खुलासा करने पर मृत्युदंड दिया जाता था। रोम में नवंबर १५८७ में एक समाचार लेखक के निष्पादन के बाद, पोप ने स्पष्ट रूप से क्यूरिया के बारे में समाचार के रोम के बाहर प्रसार को प्रतिबद्ध कर दिया। वेनिस ने भी फेरारा के ड्यूक को समाचार साझा करने के लिए उसी वर्ष में पहले एक अन्य समाचार लेखक को निष्पादित करने के लिए इसी तरह के कानून का इस्तेमाल किया था। इसके बाद समाचार लेखक और डाकिये अपने व्यापार में अधिक सावधान थे, लेकिन फिर भी उन्होंने अवीज़ी के उत्पादन और बिक्री को जारी रखा।

एक लोकप्रिय विनीशियन संवाददाता, पाओलो सरपी, अपने समय में इस विश्वास के लिए अल्पसंख्यक थे कि सूचना के प्रसार को रोका नहीं जा सकता था, इसलिए अभिवेचन संसाधनों की बर्बादी थी। सरपी का मानना ​​था कि दुश्मन के समाचार पत्रिकाओं का मुकाबला करने का एकमात्र तरीका सरकार के लिए अपना खुद का अवीसो होना है।

## वसीयत
मुद्रणयंत्र की शुरुआत के दौरान संक्रमणकालीन अवधि में अवीज़ी और ज़ाइटुनगेन यूरोपीय समाज का एक महत्वपूर्ण पहलू हैं। इन समाचार पन्नों का नियमित प्रकाशन कार्यक्रम और सार्वजनिक पठन यूरोपीय अदालतों और प्रमुख शहरों में एक जटिल और सक्रिय बौद्धिक और सांस्कृतिक जीवन को प्रदर्शित करता है जिसके माध्यम से नवीन मुद्रण तकनीक तेजी से फैल सकी और अपनाई जा सकी। इसके अलावा, वे दिखाते हैं कि आधुनिक समाचार पत्र समाज में अचानक नहीं आए थे, बल्कि रुचि की जानकारी के विवरण के पिछले तरीकों का एक विकसित रूप थे।

मेडिसी के तहत टस्कनी की ग्रैंड डची के प्रारंभिक डाक सेवा के निर्माण में अवीज़ी का भी महत्वपूर्ण योगदान था क्योंकि सभा ने उनमें निहित राजनीतिक साज़िश को प्राप्त करने में भारी रुचि दिखाई।

## इन्हें भी देखें

*** समाचार पत्र मुद्रण का इतिहास
*** मुद्रण का इतिहास

## संदर्भ

# ↑ इस तक ऊपर जायें:अ आ इ ई उ ऊ ए ऐ ओ औ क ख ग घ ङ 
# ↑ 
# ↑ इस तक ऊपर जायें:अ आ इ ई उ ऊ ए ऐ ओ औ क 
# ↑ इस तक ऊपर जायें:अ आ इ ई उ ऊ ए ऐ ओ औ क ख ग घ ङ 
# ↑ इस तक ऊपर जायें:अ आ इ 
# ↑ *Court and politics in papal Rome, 1492-1700*. Cambridge, UK: Cambridge University Press. आई॰ऍस॰बी॰ऍन॰ <bdi>9780511496929</bdi>.

### टिप्पणी
**[[सदस्य:Prakash Vibhu- 2131355/प्रयोगपृष्ठ#ref Alpha|^α]]** उदाहरण के लिए देखें मिलानो के त्रिवुल्ज़ियाना पुस्तकालय में रखा गया १७९५ दिनांकित रोम से अवीज़ी का समृद्ध संग्रह (बेल्जिओसो, बी.226)
श्रेणी:आधुनिक साहित्य